02020R0600 — SL — 16.10.2020 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

IZVEDBENA UREDBA KOMISIJE (EU) 2020/600

z dne 30. aprila 2020

o odstopanju od Izvedbene uredbe (EU) 2017/892, Izvedbene uredbe (EU) 2016/1150, Izvedbene uredbe (EU) št. 615/2014, Izvedbene uredbe (EU) 2015/1368 in Izvedbene uredbe (EU) 2017/39 glede nekaterih ukrepov proti krizi zaradi pandemije COVID-19







NASLOV I

SADJE IN ZELENJAVA

Člen 1

Odstopanja od Izvedbene uredbe (EU) 2017/892

1. Z odstopanjem od točke (b) člena 9(3) zahtevki za pomoč, vloženi do 15. februarja 2020, lahko zajemajo izdatke za dejavnosti, ki so bile načrtovane za leto 2019, pa niso bile izvedene do 31. decembra 2019, če se navedene dejavnosti lahko izvedejo do 15. avgusta 2020.

2. Z odstopanjem od točke (b) člena 9(3) zahtevki za pomoč, ki se vložijo do 15. februarja 2021, lahko zajemajo izdatke za dejavnosti, ki so bile načrtovane za leto 2020, pa niso bile izvedene do 31. decembra 2020, če se te dejavnosti lahko izvedejo do 15. avgusta 2021.







NASLOV II

VINO

Člen 2

Odstopanja od Izvedbene uredbe (EU) 2016/1150

▼M1

1. Z odstopanjem od člena 2(1) Izvedbene uredbe (EU) 2016/1150 lahko države članice za ukrepe iz člena 45(1)(a) in členov 46 do 52 Uredbe (EU) št. 1308/2013, kadar je to potrebno v proračunskih letih 2020 in 2021, vendar najpozneje do 15. oktobra 2021, spremenijo svoje nacionalne podporne programe v vinskem sektorju, kot je določeno v členu 41(5) Uredbe (EU) št. 1308/2013.

2. Z odstopanjem od člena 8 Izvedbene uredbe (EU) 2016/1150 lahko države članice v proračunskih letih 2020 in 2021: ▼B (a) določijo rok za vložitev vlog za podporo za zeleno trgatev iz točke (b) navedenega člena med 15. aprilom in 30. junijem; (b) se odločijo, da ne bodo predvidele razmer na trgu, ki utemeljujejo vlogo za zeleno trgatev, kot je določeno v točki (c) navedenega člena; (c) do 30. junija določijo rok, poznejši od roka za vložitev vlog za podporo za zeleno trgatev iz točke (a) navedenega člena, za izvedbo dejavnosti zelene trgatve v skladu z zahtevami iz člena 47(1) Uredbe (EU) št. 1308/2013. Ta rok se določi pred običajnim obdobjem trgatve (fenofaza N po Baggioliniju, fenofaza 89 BBCH) na katerem koli danem območju.

▼M1

3. Z odstopanjem od člena 24(3) Izvedbene uredbe (EU) 2016/1150 države članice v letih 2020, 2021 in 2022 ponovno pregledajo izračune iz odstavka 1 navedenega člena najpozneje četrto leto po predhodnih izračunih in po potrebi prilagodijo prvotno določene standardne stroške na enoto.

▼B







NASLOV III

OLJČNO OLJE IN NAMIZNE OLJKE

Člen 3

Odstopanja od Izvedbene uredbe (EU) št. 615/2014

1. Z odstopanjem od odstavkov 2 in 4 člena 2 Izvedbene uredbe (EU) št. 615/2014 lahko pristojni organ sprejme spremembe delovnega programa, če: (a) je namen predlaganih sprememb sprememba in preložitev dejavnosti drugega leta izvajanja triletnega delovnega programa, ki se je začel 1. aprila 2018, po 31. marcu 2020; (b) zadevne dejavnosti niso potekale pravočasno zaradi ovir, ki so nastale zaradi pandemije COVID-19; (c) organizacija upravičenka do 30. junija 2020 za delno izplačilo iz člena 5a Uredbe (EU) št. 615/2014 uporabi pomoč, ki ustreza dejavnostim drugega leta izvajanja, ki so se izvedle pred 1. aprilom 2020; (d) financiranje Unije zadevnih dejavnosti poteka v okviru drugega leta izvajanja v skladu s členom 5 Uredbe (EU) št. 615/2014.

Odstavek 4 člena 5 Izvedbene uredbe (EU) št. 615/2014 se ne uporablja za delovne programe, spremenjene v skladu s točko (d) prvega pododstavka tega člena.

2. Z odstopanjem od točke (a) odstavka 6 člena 2 Izvedbene uredbe (EU) št. 615/2014 se dvomesečni rok ne uporablja za obvestilo o spremembah delovnega programa, če: (a) so predlagane spremembe povezane z dejavnostmi tretjega leta izvajanja triletnega delovnega programa, ki se je začel 1. aprila 2018; (b) prvotno načrtovana dejavnost ni bila izvedena ali se ne more v celoti ali delno izvesti zaradi ovir, ki so nastale zaradi pandemije COVID-19; (c) dejavnost, kakor je bila spremenjena, se izvede po sprejetju s strani pristojnega organa.







NASLOV IV

NACIONALNI ČEBELARSKI PROGRAMI

Člen 4

Odstopanja od Izvedbene uredbe (EU) 2015/1368

Z odstopanjem od člena 6(1) Izvedbene uredbe (EU) 2015/1368 lahko države članice spremenijo svoje čebelarske programe, tako da se lahko ukrepi, načrtovani za čebelarsko leto 2020, izvedejo po 31. juliju 2020, vendar najpozneje do 15. septembra 2020. Za navedene ukrepe se šteje, da so bili izvedeni v čebelarskem letu 2020.

Država članica o takih spremembah obvesti Komisijo, Komisija pa jih odobri, preden se začnejo izvajati. Zahtevki za odobritev takih sprememb in njihova odobritev se izvedejo po postopku iz člena 6(2) in (3) navedene uredbe.







NASLOV V

ŠOLSKA SHEMA

Člen 5

Odstopanja od Izvedbene uredbe (EU) 2017/39

1. Z odstopanjem od člena 1(2) Izvedbene uredbe (EU) 2017/39 se trajanje šolskega leta 2019/2020 podaljša do 30. septembra 2020.

2. Z odstopanjem od člena 4(3) Izvedbene uredbe (EU) 2017/39 zahtevki za pomoč pri dejavnostih v šolskem letu 2019/2020, ki se izvajajo po 31. juliju 2020, lahko zajemajo obdobja, krajša od 2 tednov.

3. Z odstopanjem od člena 4(4) in (5) Izvedbene uredbe (EU) 2017/39 se zahtevki za pomoč pri dejavnostih v šolskem letu 2019/2020, ki se izvajajo po 31. juliju 2020, vložijo do 30. septembra 2020. Če se rok zamudi, se pomoč ne izplača.

4. Z odstopanjem od člena 5(3) Izvedbene uredbe (EU) 2017/39 pristojni organi do 15. oktobra 2020 izplačajo pomoč pri dejavnostih v šolskem letu 2019/2020, ki se izvajajo po 31. juliju 2020.

5. Z odstopanjem od prvega pododstavka člena 7(3) Izvedbene uredbe (EU) 2017/39 se izračun v njem ne uporablja za izračun dokončne dodelitve pomoči Unije za šolsko leto 2021/2022.

Člen 6

Začetek veljavnosti

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.